Vollengte Films - 2018 - Innibos 2018
Vollengte Films – 2018
Twee jong mans wat by 'n wassery werk, en saans hulle kliënte se klere aantrek, ontdek 'n afgesnyde vinger in een van die baadjiesakke. Wat volg is 'n jaagtog om oorlewing, terwyl 'n ongenaakbare verraaier op hulle spoor is.
Met o.a. Bouwer Bosch en Bennie Fourie
Helena 'Vaselinetjie' Bosman is 'n wit dogtertjie wat deur die welsyn weggeneem word van haar geliefde bruin ouma en oupa wat haar grootgemak het. Sy moet aanpas by 'n weeshuis in Johannesburg waar sy met die wrede werklikheid van kinders wat deur hul ouers verwerp is, kennis maak.
Met o.a. Marguerite van Eeden, Nicole Bond en Shaleen Surtie-Richards.
Drie aangenome susters kom weer bymekaar wanneer hulle ma sterf en hulle haar laaste wens moet vervul. Wat volg is 'n prettige padreis deur die mooiste dele van Suid Afrika. Die susters leer mekaar en hulleself van nuuts af ken.